שומרת הערים האבודות

שומרת הערים האבודות (באנגלית: Keeper of the Lost Cities) היא סדרת פנטזיה לילדים ונוער מאת שאנון מסנג'ר. נכון לאוגוסט 2024 תורגמו לעברית תשעת הספרים בסדרה.

גיבורת הסדרה היא נערה בשם סופי פוסטר. היא גדלה בסן דייגו, בין בני אדם רגילים אך ניחנה באינטליגנציה גבוהה במיוחד וביכולת טלפתית מגיל חמש. בגיל 12 אלף בשם פיץ מגלה לסופי שקיימים בעולם מינים תבוניים מלבד בני האדם, ביניהם האלפים, ושהיא עצמה אלפית. חייה של סופי משתנים לטובה כהיא עוזבת את חברת בני האדם ועוברת לחיות בין האלפים בערים האבודות. מתברר שמתחת לפני השטח מתרחשים דברים אפלים - שהעולם נתון בסכנה ושסופי עצמה עשויה להיות המפתח להצלתו.

הספר היה רב־מכר של "הניו יורק טיימס"<ref>[https://www.nytimes.com/books/best-sellers/2020/12/06/series-books/ Children’s Series Books - Best Sellers - Books], הניו יורק טיימס, Dec. 6 2020</ref> וזכה במדליית קליפורניה לסדרה לקוראים צעירים.<ref>[https://knafayimbooks.com/שומרת-הערים-האבודות/ שומרת הערים האבודות], באתר כנפיים, ספרי ילדים ונוער.</ref>

== רשימת הספרים ==
1. שומרת הערים האבודות - תאריך יציאה בחו"ל: 2 באוקטובר 2012. תאריך יציאה בישראל: פברואר 2019.2. גלות (Exile) - תאריך יציאה בחו"ל: 1 באוקטובר 2013. תאריך יציאה בישראל: מאי 2019.3. להבת הנצח (Everblaze) - תאריך יציאה בחו"ל: 4 בנובמבר 2014. תאריך יציאה בישראל: אפריל 2020.4. הנסתרים (Neverseen) - תאריך יציאה בחו"ל: 3 בנובמבר 2015. תאריך יציאה בישראל: 2020.5. לודסטאר (Lodestar) - תאריך יציאה בחו"ל: 1 בנובמבר 2016. תאריך יציאה בישראל: יולי 2021.6. רדת הלילה (Nightfall) - תאריך יציאה בחו"ל: 7 בנובמבר 2017. תאריך יציאה בישראל: ינואר 2022.7. פלשבק (Flashback) - תאריך יציאה בחו"ל: 6 בנובמבר 2018. תאריך יציאה בישראל: יוני 2022.8. מורשת (Legacy) - תאריך יציאה בחו"ל: 5 בנובמבר 2019. תאריך יציאה בישראל: יוני 2022.8.5. חשיפה (Unlocked) - תאריך יציאה בחו"ל: 18 בספטמבר 2020. תאריך יציאה בישראל: יוני 2023.9. סְטֵלארלוּן (Stellarlune) - תאריך יציאה בחו"ל: 8 בנובמבר 2022. תאריך יציאה בישראל: יוני 2024

== מוטיבים ספרותיים ==
הסיפור מתרחש כביכול בעולם האמיתי שאותו אנו מכירים ובתקופה הקרובה לזו שבה נכתב. על פי הסיפור האלפים עמדו בקשר גלוי עם בני האדם בימי קדם, אך עברו להסתיר את עצמם לאחר שנוצר עימות. בעקבות מלחמת העולם השנייה ופיתוח נשק גרעיני, החליטו האלפים להתרחק אף יותר ואסרו על כל קשר עם בני אדם ללא אישור מיוחד, איסור שמהווה חלק מהרקע לעלילה. האלפים מודעים לאופנים שבהם בני אדם מתארים יצורים דמיוניים בשם "אלפים" ומגחכים על השוני הקיצוני שבין תיאורים אלו ובין האלפים ה"אמיתיים". אף נטען שג'. ר. ר. טולקין הכיר אלפים באופן אישי ולכן דמותם של האלפים בספרי שר הטבעות קרובה יותר ל"מציאות". ישנה גם התייחסות ישירה מצד דמויות בסיפור, בעיקר מצד סופי שגדלה בין בני אדם, ליצירות ספרותיות שונות - ביניהן שרלוק הולמס והארי פוטר.

הסדרה כתובה כמעט כולה מנקודת המבט של הגיבורה הראשית, אם כי בגוף שלישי. כמה סיפורים קצרים שצורפו לחלק מהמהדורות מסופרים מנקודות מבט של דמויות אחרות. הספר "חשיפה" יוצא דופן בכך שהחלק העלילתי שבו מסופר מנקודת מבטו של קיף - אם כי מדובר בחלק קצר למדי. החלק האחר של הספר "חשיפה" חושף בפני הקורא "מידע-על" לאו דווקא מנקודת המבט של אחת הדמויות, דבר שעשוי גם הוא להיחשב כחריג בשלב שבו העלילה בעיצומה. גם ב"Unraveled" הסגנון שונה בכך שהמספר הוא רק קיף (ב-"Unlocked" חלק מסופר על ידי סופי, כמובן בגוף שלישי).

הספרים השונים בסדרה שייכים לרצף עלילתי אחד, ללא חלוקה ברורה לעלילות משנה. חלק גדול מהספרים מסתיים בקליף האנגר, ומיד אחריו מופיעים דברי סיום מאת הסופרת הכוללים ספק-התנצלות על "רשעותה" בהשארת הקוראים במתח רב.

== עיבוד לסרט ==
ב-11 בינואר 2021 הוכרז כי בן אפלק יביים עיבוד קולנועי של "שומרת הערים האבודות" עבור אולפני וולט דיסני.

ב-18 באפריל 2024 הוכרז כי אולפני וורנר ברוס רכשו את הזכויות לעיבוד הקולנועי של "שומרת הערים האבודות", עם אמה ווטס כמפיקה ושאנון מסנג'ר כמפיקה בפועל.

== דמויות ==
=== דמויות ראשיות ===
* סופי אליזבת פוסטר - הדמות הראשית בסדרה. אלפית שגדלה בסן דייגו עד גיל 12 ועברה לערים האבודות בתחילת הספר הראשון. אומצה על ידי גריידי ואדליין רואוון וגרה בהייבנפילד. סופי היא טלפתית, פוליגלוטית, גורמת, משתגרת ומגבירה. בעלת שיער בלונדיני ועיניים חומות, בניגוד לשאר האלפים, להם יש עיניים בגווני כחול. פיץ והיא קוגנאטים מהספר הרביעי. לאחר שפיץ גילה על מערכת היחסים של סופי וקיף, הקשר הקוגנאטי שלו ושל סופי נפגע. בהמשך מתגלה שאמהּ הגנטית היא חברת המועצה אורהלי (יש השערה שאביה הגנטי הוא אלווין, הרופא<ref name=":0" />). בספר התשיעי סופי בת 16 לפי תאריך האתחול, הדרך בה אלפים סופרים את הגיל. מהספר השביעי פיץ הוא בן זוגה, אך הם נפרדים בספר השמיני מכיוון שלא הסכימה לגלות לו מי אמהּ הגנטית, ובספר התשיעי קיף הוא בן זוגה. בספר השמיני היא נהפכת למנהיגת צוות הנועזים יחד עם דקס, ביאנה, ויילי וסטינה (הקבוצה נוסדה מטעם המועצה).
* קיף סנסן - אלף אמפת, וחבר טוב של סופי, ובהמשך גם בן זוגה. קיף נוהג לבלגן את שערו באופן מכוון כדי לא להיראות דומה לאביו. אינו מסתדר עם אביו ואמו. אמו של קיף, ליידי ג'יזלה, היא אחת מהאנטגוניסטים העיקריים בסדרה. קיף הוא אחד האמפתים היחידים שמסוגלים לחוש רגשות ללא מגע פיזי, במיוחד את רגשותיה של סופי. יש לו חוש הומור מפותח, ולפי הספרים הראשונים, חברו הטוב ביותר של פיץ. קיף מצהיר שהוא "נשיא מועדון המעריצים של פוסטר", ולעיתים גם משתמש בכינוי "צוות פוסטר-קיף", סוקיף, או קיפוסטר. לעיתים קרובות מבריז משיעורים. קיף מזכיר לעיתים קרובות את "תקרית הגולון הגדולה" אך טוען כי לא היה לו שום קשר אליה, אך הוא מספר שהתקרית קשורה למחאה נגד אביו. בספר 8.5 מתגלה שהוא פוליגלוט, יכול להקפיא רגשות ולחוש את היכולת העתידית של מי שעוד לא ביטא אחת.
* פיצרוי "פיץ" אייברי ואקר - בעל שיער כהה ועיניים בגוון טורקיז. חברה הטוב של סופי ובן זוגה מהספר השביעי עד שנפרדו בספר השמיני. טלפת מוכשר, שפיתח יכולת בגיל שלוש עשרה. הקוגנאט של סופי החל מהספר הרביעי. פיץ מתעצבן בקלות, ולעיתים קרובות אומר דברים מכעס שמתחרט עליהם מאוחר יותר. לאחר שבסוף הספר השישי נמצא אלוואר ללא זיכרון, אחרי שהצטרף לנסתרים, נערך לו משפט בו הוחלט כי אלוואר יעבור לגור באוורגלן. בהמשך, לאחר שהושב לו זכרונו והוא חזר לנסתרים, פיץ כעס עליו וכמעט הרג אותו.
* דקסטר "דקס" אלווין דיזני - אלף טכנופת וחברה הטוב ביותר של סופי. מתואר כבעל שיער ג'ינג'י-בלונדיני ועיניים בצבע כחול-סגלגל. היה מאוהב בסופי עד הספר השישי, וכשהעז לגלות לה היא סירבה להיות בזוגיות איתו. חבר בצוות הנועזים בהנהגת סופי.
* ביאנה אמברלי ואקר - אחותם הקטנה של פיץ ואלוואר. בתחילת הספר הראשון שנאה את סופי וקינאה בה, אבל לאחר בקשת אביה נהפכה לחברה הטובה ביותר שלה. מתוארת כילדה יפה. מתגלה בהמשך הסדרה כמתפוגגת. חברה בצוות הנועזים בהנהגת סופי.
* אלווין הסלג - הרופא של פוקספייר. ישנה תאוריה שהוא אביה הגנטי של סופי, כיוון שהתנהג אליה פעמים רבות באבהיות.<ref name=":0"></ref>
* מר פורקל - אלף זקן, מקומט ורגזן. חוזר על המשפט "אתם הילדים", שהשגיח על סופי כשהייתה בעולם בני האדם. היוצר של פרויקט מונלארק. מת בספר החמישי ואז התגלה שהיה לו תאום שנותר בחיים, שהוסתר מהציבור והם חלקו חיים והתנהלו כאדם אחד (תאומים בערים האבודות אינם דבר מקובל, והם זוכים ליחס מפלה). בעל זהויות שונות (לדוגמה, סר אסטין ויושב הראש ליטו).
* "ג'ולין דיזני" אחת מחברות הקולקטיב, מקפיאה. בספר 5 מתגלה שהיא אימו של דקס (ג'ולין) היא הצטרפה לברבור השחור מיד אחרי שרקס בקס ולקס נולדו. כשפיזיק (ליבי) יצא מהקולקטיב המליצה על ג'ולין במקומה.

* לין האי סונג - אחותו התאומה של טאם, הידרוקינטיקאית, הציפה בעבר את אטלנטיס ובעקבות זאת נשלחה לאקסיליום. מאחר שהוריה אישרו את מעברה לאקסיליום, לין שונאת אותם. מתוארת כבעלת עיניים בצבע תכלת אפור ושיער שחור עם קצוות צבועים בכסף שהיא צבעה בעזרת תליון רישום מותך.
*טאם דאי סונג - אחיה התאום של לין, צל, בחר להצטרף לאקסיליום עם אחותו. מתואר כבעל עיניים בצבע תכלת אפור ושיער שחור עם קצוות בצבע כסף מתליון רישום מותך.
* מארלה איידין רדק - חברתה הרכלנית של סופי. בעלת יכולת נדירה ולא חוקית, פירוקינטיקה. מתוארת כבעלת שיער בלונדיני ועיניים בצבע כחול קרח.
* סטינה הקס - אמפתית שנהגה להציק לסופי אך שינתה את דעותיה על סופי במהלך ספר 4 (הנסתרים). בתה של ויקה הקס, שידועה בעבודתה עם סוסים וחדי קרן. חברה בצוות הנועזים. מתוארת כבעלת עיניים בצבע כחול-סגול ושיער חום מתולתל.
* מרוקה צ'בוטה - בת דודתו של ויילי, פסיונפתית. מתוארת כבעלת עור כהה, עיניים בצבע טורקיז ושיער כהה עם פסים כחולים.
* ויילי אנדל - בנם של פרטניס וסירה, שאומץ על ידי טירגן לאחר מות אמו והגליית אביו. מבזיקן. למד ברמות העילית בפוקספייר. חלק מצוות הנועזים. מתואר כבעל עור כהה, עיניים בצבע כחול בוהק ושיער שחור.
* אדליין רואוון - אמה המאמצת של סופי, מממשת. אשתו של גריידי. מתוארת כבעלת שיער בצבע ענבר ועיניים בצבע טורקיז.
* גריידי רואוון - אביה המאמץ של סופי, מֶסמֶר ושליח המועצה. בעלה של אדליין. מתואר כבעל שיער בלונדיני ועיניים כחולות בהירות.
* ליידי ג'יזלה סנסן - אלפית מראשי הארגון של הנסתרים. אמו של קיף ואשתו של לורד קסיוס. היא פוליגלוטית, ובספר 9 מתגלה שהיא גם מממשת. מתוארת כבעלת שיער בלונדיני כהה ועיניים בצבע כחול קרח. ידועה גם כחלק מהנסתרים, ואף למנהיגתם לפעמים.
* וספרה - אלפית קדמונית אמפתית, אומנית אשליות שעובדת עם הנסתרים. לפני שנכלאה, הייתה עורכת ניסויים בבני אדם ושימשה כיועצת של פינטאן. כששוחררה מהכלא על ידי הנסתרים היא הוכרחה על ידי ליידי ג'יזלה לעזור לה. מתוארת כבעלת גוף רזה וכחוש, עור חיוור, שיער שחור שבדרך כלל אסוף בפקעת ועיניים בצבע תכלת. ג'יזלה הרגה אותה בספר 9.
* רייני אריה/גלימר - אלפית, מבזיקנית, חברה בנסתרים במהלך אירועי ספר שמונה. לאחר אירוע המורשת של קיף חוברת לטאם וחבריו. בספר 8.5 נהגה לכסות את פניה וגופה בגלימה של הנסתרים גם לאחר שבגדה בהם, אך בסטלארלון חשפה את עצמה וסיפרה שהיא בת של שני אלפים שגלו בגלל האשמתם בתכנות של מערכת השידוכים (שאביה של רייני עבד בה).

=== המועצה ===
שנים עשר חברי המועצה הם המנהיגים של תושבי הערים האבודות, תפקידם להגן ולקבל החלטות עבור האלפים. חברי המועצה גרים בטירות סמוכות אחת לשנייה. אלה הם חברי המועצה:

==== חברי מועצה נוכחיים ====
* ברונטה - גורם. חבר המועצה הוותיק ביותר. בהתחלה ניסה להגלות את סופי בכל הזדמנות, אך בספר השלישי התחיל לתמוך בה. הוא גם המנטור של סופי לגרימה בספר השני.
* אורהלי - אמפתית. אורהלי מתוארת כעדינה ויפה. חבר המועצה לשעבר, קנריק, היה מאוהב בה ואף היא ככל הנראה הייתה מאוהבת בו, אף על פי שבהתחלה היו יריבים גדולים, מה שהתחיל בכך שהתנגד להצטרפותה למועצה והתעקש להשאיר לה רק את המשימות הקלות (בטענה שהיא רגישה יותר בהתחשב בכך שהיא אמפתית). בהמשך מתברר גם שהיא אמהּ הגנטית של סופי.
* אמארי - טלפת. דובר המועצה ומקשר ביניהם בטלפתיה במהלך הדיונים בשביל שיציגו חזית אחידה.
* אלינה - משלה. הייתה מנהלת פוקספייר ונבחרה להיות חברת מועצה לאחר מותו של קנריק.
* טריק - מבחין. רגלו נפצעה במהלך קריסת לומנאריה והוחלפה באיבר מכני.
* ויליה - משיבת רוח. מומחית במפות.
* ליורה - מממשת.
* ראמירה - מתפוגגת.
* דארק - מפלס. בעל יכולת הטלקינזיס החזקה ביותר מבין חברי המועצה.
* נולאנד - קולן.
* זארינה - מטעינה.<ref></ref>
* קלארט - פוליגלוטית, נחשבת לפוליגלוטית החזקה ביותר בעולם האלפים.<ref></ref>

==== חברי מועצה לשעבר ====
* קנריק פאתדון - טלפת (היה ראש המנקים). היה מאוהב בחברת המועצה אורהלי, ואף היא ככל הנראה הייתה מאוהבת בו, למרות שבהתחלה היו יריבים גדולים, מה שהתחיל בכך שהתנגד להצטרפותה למועצה והתעקש להשאיר לה רק את המשימות הקלות (בטענה שהיא רגישה יותר בהתחשב בכך שהיא אמפתית). פינטאן הרג אותו בכך שהצית את להבת הנצח (להבה מסוכנת במיוחד שצריך רכיבים מיוחדים בכדי לעצור אותה).
* פאלון ואקר - טלפת. אחד מאבות משפחת ואקר. אחד הקדמונים ואחד מחברי המועצה הראשונים. נטש את המועצה כדי להתחתן.
* פינטאן - פירוקינטיקאי. עזב את המועצה לאחר שהפירוקינטיקה הוכרזה כיכולת אסורה ופינטאן נחשב כחסר יכולת (חברי המועצה חייבים להיות בעלי יכולת). הצטרף לנסתרים בשלב כלשהו לא ידוע (אפשרות הגיונית היא בזמן שגורש מהמועצה), אך מסוף רדת הלילה, לאחר שהנסתרים נטשו אותו, הצטרף, בחשדנות, לצד השני. נכון לעכשיו המנטור של מארלה לפירוקינטיקה.
* נורין ואקר- הופיעה בפלשבק במשפט של אלוואר והתנגדה להחלטת המועצה שם הוזכר גם ששירתה בה

== יכולות ==
יכולות הן הרחבות של הכוחות הטבעיים של האלפים. רוב האלפים מבטאים אחת מהיכולת בין הגילאים 12 ל-15. יש מספר יוצאי דופן כגון חסרי יכולת שלא מבטאים יכולת בכלל, אלפים שמבטאים יותר מיכולת אחת (משום שהם פוליגלוטים או שהגנים שלהם שונו) ואלפים שביטאו יכולת בגיל יותר צעיר או יותר מבוגר מטווח הגילאים הרגיל. 22 יכולות הוזכרו עד כה בסדרה:
* טלפתיה - היכולת לקרוא מחשבות, היא היכולת הכי מבוקשת ויש שתי עבודות שמיועדות רק לטלפתים: ניקוי (מחיקת זכרונות) ושמירה (שמירה של סודות השתולים בראש השומר). לעיתים, שני טלפתים יכולים להפוך ל"קוגנאטים"- צמד טלפתים חזק אשר דורש משני הצדדים לשתף אחד עם השני הכול. לדוגמה, סופי ופיץ הם קוגנאטים מספר 4.
* אמפתיה - היכולת לחוש ברגשות של אחרים (בדרך כלל בעזרת מגע);
* התפוגגות - היכולת להפוך לבלתי נראה;
* צל - היכולת לחוש ולשלוט בחושך (ולעיתים נדירות מאוד גם בזרמצל). לפי מה שמר פורקל טען כשסופי הכירה את טאם, בעלי יכולת צל ידועים במרד.
* מבזיקנות - היכולת לחוש ולשלוט באור;
* הידרוקינטיקה - היכולת לחוש ולשלוט במים;
* פירוקנוטיקה - היכולת לחוש ולשלוט בחום שבאוויר ולהשתמש בו כדי להצית אש, יכולת אסורה;
* מחוללות רוח - היכולת לחוש ולשלוט ברוח;
* פילוס - היכולת לפרק את הגוף באופן זמני וכך לעבור דרך חפצים מוצקים;
* הטענה - היכולת לשלוט בחשמל ואלקטרונים;
* הקפאה/קריוקינטיקה - היכולת לאסוף חלקיקי קרח באוויר ולהשתמש בהם כדי להקפיא דברים;
* מימוש - היכולת להוציא חפצים דרך הריק בהינתן הידע על מיקומם המדויק, וגם להסתיר דברים בריק;
* הגברה - היכולת להגדיל את עוצמת היכולת של מישהו אחר בעזרת מגע;
* שיגור - היכולת להשתגר דרך הריק ממקום למקום. יכולת זו שייכת לאליקורנים, אך גם סופי יכולה להשתמש בה היות שהדנ"א שלה מבוסס על דנ"א של אליקורן;
* פוליגלוטיות - היכולת לדבר ולהבין את כל השפות;
* גרימה - היכולת לפגוע במישהו על ידי רגשות (חיוביים או שליליים);
* טֶכנופתיה - היכולת "לתקשר" עם טכנולוגיה, ובכך ליצור המצאות חדשות ולתפעל גאדג'טים כרצונך;
* מֶסַמֶריות - היכולת להשפיע על מעשים של אדם אחר, ולגרום לו לפעול כרצונך;
* השליה - היכולת לתימרון הרגשות של אחרים בעזרת דיבור;
* הבחנה - היכולת לחוש את ה"פוטנציאל" של אחרים;
* פסיונפתיה - היכולת ליצור שדות כוח;
* קולָנות - היכולת לשלוט בעוצמת הקול שלו ולהשמיע קולות חזקים במיוחד.
יש גם את היכולות החדשות של קיף מספר 8.5, שאין להן שם רשמי. הן גורמות לכך שהוא יכול לגרום לבטא יכולת למי שלא ביטא יכולת בגילאים 12–15 ולהקפיא רגשות.

== עלילה ==

=== הספר הראשון: שומרת הערים האבודות ===
סופי פוסטר היא נערה בת 12 שחיה בסן דייגו ולומדת בכיתה ח', למרות גילה הצעיר. סופי מגלה שהיא אינה בת אדם אלא אלפית, עוברת לחיות בין האלפים ומצטרפת לאקדמיית פוקספייר היוקרתית. מרבית האלפים ניחנו ביכולות מיוחדות כאלו ואחרות, אך מתגלה שיכולותיה הטלפתיות של סופי חסרות תקדים גם בין האלפים, ושהיא חריגה במובנים רבים נוספים, שלעיתים מסייעים לה ולעיתים מקשים את חייה. לא ידוע מי הם הוריה הביולוגיים בתחילת הספר אך לאחר מכן מגלה שאמה הביולוגית היא חברת המועצה אוהלי, והיא מאומצת על ידי בני הזוג גריידי ואדליין רואוון שאיבדו את בתם, ג'ולי, בשריפה 16 לפני שסופי הגיעה אליהם הקשר ביניהם עובר עליות ומורדות ואף ביטול של האימוץ בשלב כלשהו, אך בסופו של דבר מצליח להתייצב ולפרוח.

במקביל, סופי מקבלת מסרים מארגון מחתרתי מסתורי בשם "הברבור השחור", שלאחר מכן מגלה שהוא יצר אותה. בהמשך סופי וחברה מפוקספייר, דקס דיזני, נחטפים על ידי זרים מסתוריים, ונחקרים ארוכות תחת סמי טשטוש. לבסוף הם משוחררים על ידי מר פורקל, השכן של סופי בעיר האנושית סן דייגו, שמתברר שגם הוא אינו אדם אלא אלף. מר פורקל משאיר את סופי ודקס לבדם בפריז, שם מגלה סופי שהיא יכולה לדבר צרפתית למרות שמעולם לא למדה את השפה. בהמשך, השניים מותקפים שוב על ידי קבוצה של אלפים, וסופי מגלה יכולת מיוחדת נוספת - היכולת לגרום ליריבים כאב משתק. השניים ניצלים לבסוף, והאלפים שחשבו אותם למתים שמחים לקבל אותם בחזרה. לורד אולדן ואקר, שהוא אלף בעל תפקיד בכיר, מבטיח לסופי שימצאו את החוטפים בתוך זמן קצר וידאגו להעניש אותם (מה שבסוף לא קרה, והפך למטרה העיקרית של סדרת הספרים).

בעקבות האירועים סופי מבינה שהשריפות המשונות בעיר הולדתה סן דייגו עשויות מ"להבת הנצח", אש שיכולה להיווצר רק על ידי אלף בעל יכולת הפירוקינטיקה, ואינה ניתנת לכיבוי אלא באמצעות פריסין, המיוצר מחומרים נדירים וקשים להשגה. סופי מצליחה להוכיח את טענתה, והשריפות מכובות. יחד עם זאת, האלפים אינם מצליחים לתפוס את החוטפים של סופי ודקס או לגלות מי הם.

=== הספר השני: גלות ===
במהלך חיפושים עם צוות של אלפים אחרי יצור אבוד כלשהו, מגלה סופי יצור נדיר ביותר - אליקורן ממין נקבה. במשך שנים רבות ידעו האלפים רק על אליקורן אחד ששרד, ממין זכר, והגילוי החדש מאפשר להציל את המין מהכחדה. האליקורנית שמקבלת את השם סילבני מתגלה כאינטליגנטית למדי ומתברר שסופי מסוגלת לתקשר איתה באופן טלפתי.

בעקבות השריפות שהתגלו כעשויות מלהבת הנצח, נעצר ונכלא פינטאן פירן - חבר מועצת האלפים לשעבר והיחיד הידוע כבעל יכולת ליצור את להבת הנצח. המועצה מצווה על הלורד אולדן ואקר להיעזר בסופי וביכולותיה החריגות ולבצע על פינטאן תהליך שנקרא פיצוח זיכרון. מתגלה שפינטאן אכן מסתיר מידע קריטי, אך את המידע עצמו הם אינם מצליחים לשלוף. כתוצאה מהתהליך תודעתו של פינטאן מתנפצת והוא נכנס למצב של מעין קומה שנחשב כבלתי הפיך. בדרכם החוצה אולדן רואה אסיר נוסף בעל תודעה מנופצת, אלף בשם פרנטיס אנדל, שאולדן היה אחראי לביצוע פיצוח זיכרון עליו שנים רבות קודם כן, והוא מלא חרטה על כך. המפגש מעורר באולדן רגשות אשמה עזים שבעקבותיהם מתנפצת גם תודעתו שלו שכן אלפים הם רגישים ביותר לתחושת אשמה.

בעיות שונות צצות אצל סופי בקשר ליכולותיה המיוחדות, בעיות שמחמירות ופוגעות בה קשות. בהיסוס, היא נאלצת להאמין להבטחת הברבור השחור שביכולתם "לתקן" אותה. התהליך מצליח אך סופי וחברה קיף מוצאים עצמם מותקפים ובקושי נחלצים. כוחותיה המחודשים של סופי מאפשרים לה לבצע דבר שרבים חשבו שהוא בלתי אפשרי ולרפא את אולדן מהמצב של תודעה מנופצת בו היה נתון.

=== הספר השלישי: להבת הנצח ===
בעקבות הריפוי המוצלח של אולדן סופי להוטה לנסות לרפא גם את פרנטיס, אך המועצה מחליטה שקודם עליה לרפא את פינטאן על מנת שניתן יהיה לחקור אותו שוב. למרות כל אמצעי הזהירות הניסיון מסתיים באסון - פינטאן מצליח להבעיר להבת נצח ששורפת חלק גדול מהעיר לומנאריה וגובה את חייו של חבר המועצה קנריק. קהילת האלפים כולה מוכה באבל עמוק.

במהלך ההספדים מגיח מתוך האדמה מלך הענקים, דובר מילות ניחומים ושלום אך כל הופעתו מביעה כוונות רעות. בנוסף, בשבועות שקדמו נמצאו סימנים רבים לפעילות עוינת נסתרת של הענקים כלפי האלפים. סופי מחליטה שהיא מוכרחה לנסות לגלות את תוכניותיו של המלך על ידי חדירה למחשבתו, על אף שהיא מודעת לכך שהדבר אינו חוקי. הניסיון נכשל לחלוטין, מלך הענקים מרגיש בה ובזעמו מנסה לקחת אותה איתו לעונש של עבודות כפיה. גריידי - אביה המאמץ של סופי - מונע זאת ממנו, והאירוע כולו מאיים להביא למלחמה בין המינים אחרי אלפי שנות שלום. המועצה מבטיחה למלך שסופי תשא בעונש הולם.

המועצה מגלה את יכולותיו יוצאות הדופן של דקס דיזני בתחום הטכנופתיה - יכולת הקשורה לטכנולוגיה, ומגייסת אותו לייצור כלי נשק למקרה שתידרש התמודדות מול הענקים. כאשר הוא מציג בפניהם המצאה נוספת - מעין קסדה המאפשרת להגביל יכולות מיוחדות של אלף - המועצה מכריחה אותו להתקין את המכשיר על ראשה של סופי כדי למנוע ממנה להשתמש ביכולותיה. דקס שבור מכך אך תחת האיום שמשפחתו תיפגע ובהסכמתה של סופי הוא נאלץ לבצע את ההוראה.

במקביל סופי חוקרת את עברה של ג'ולי, בתם הביולוגית של גריידי ואדליין שנספתה בשריפה לפני כן. לבסוף היא חושפת את הסוד: בראנט, הארוס של ג'ולי שכביכול איבד את שפיות דעתו מאז האסון וחי לבדו בבית חסין אש - הוא למעשה פירוקינטיקאי בלתי רשום, האשם במותה של ג'ולי וחבר בארגון "הנסתרים" שחטף את סופי ודקס בספר הראשון. סופי וגריידי יוצאים להתעמת עם בראנט באותו הזמן שבו מר פורקל עם כמה מחבריה של סופי יוצאים לבצע פשיטה על חברי "הנסתרים" בהרי ההימלאיה. בראנט מובס בקרב, וכדי להימלט הוא מספר שחבריה של סופי למעשה נכנסים למארב. סופי נאלצת להניח לבראנט כדי שתוכל למהר ולהזהיר את חבריה, ויחד עם דקס שמסיר ממנה את מגביל היכולות הם ממהרים להימלאיה. הם מצליחים להזהיר את חבריהם מפני המארב, אך קרב קשה מתפתח, במהלכו נפצע סנדור - הגובלין שהוצב כשומר הראש של סופי. מאידך, חבר "הנסתרים" בשם גת'ן נופל בשבי בידי ארגון "הברבור השחור". בנוסף במהלך הקרב נחשפת ליידי ג'יזלה סנסן - אמו של קיף - שמתגלה כבכירה בארגון "הנסתרים".

=== הספר הרביעי: הנסתרים ===
סופי וחבריה בורחים ומצטרפים לארגון הברבור השחור. יחד הם יוצאים במבצע להברחת פרנטיס הכלוא בגלות, המבצע מסתבך והנערים מגורשים מן הערים האבודות ונאלצים להצטרף לבית הספר אקסיליום בעל המשמעת הקשוחה. באקסיליום הם פוגשים את התאומים טאם ולין סונג, המצטרפים לחבורה.

במקביל, מגפה מסתורית פוגעת בגנומים, ומתברר שלארגון הנסתרים ולענקים יש קשר לכך. בני החבורה יוצאים למבצע חדירה נועז אל לב בירת הענקים ראוואגוג, ובעקבותיו מגלה הגנומית העתיקה קאלה מהי התרופה היחידה למגפת הגנומים. היא מקריבה את עצמה והופכת לעץ הפנאקס שפירותיו מרפאים את המחלה.

הספר מסתיים בקליף האנגר כשקיף עובר צד ומצטרף לארגון הנסתרים.

=== הספר החמישי: לודסטאר ===
החבורה מתמודדת עם עריקתו של חברם קיף, שלמעשה לא בגד אלא החליט על דעת עצמו לפעול כסוכן כפול, אך גרם נזק רב. בהמשך הוא עורק בחזרה. הם גם עוקבים אחר רמזים שונים הקשורים לארגון הנסתרים ולסמל הלודסטאר.

דימיטאר מלך הענקים מצמצם את קשריו עם הנסתרים לאחר שהתאכזב מהם, אך חבורה של ענקים מורדים ממשיכה לשתף איתם פעולה ואף מוציאה לפועל תקיפה אלימה.

פגישות לשלום נפתחות בהשתתפות נציגי כל הגזעים האינטליגנטיים (מלבד בני האדם שאינם מודעים לקיומם של הגזעים האחרים), אך האירוע מסתיים באסון לאחר שהנסתרים מצליחים למוטט את הבניין כולו.

הספר מסתיים בקליף האנגר - סופי וחבריה מבקרים בבית ההורים האנושיים שלה כדי לוודא שהם בטוחים, ומגלים שהם נחטפו על ידי הנסתרים. אחותה של סופי - איימי - הצליחה להתחבא, וכשהיא פוגשת את סופי היא מזהה אותה למרות שזכרונותיה שונו.

=== הספר השישי: רדת-הלילה ===

=== הספר השביעי: פלשבק ===
הספר מתחיל במשפט של אלוואר, אחיהם של פיץ וביאנה, לאחר שהצטרף לנסתרים ונמצא חסר זיכרון. פסק הדין הוא שאלוואר יעבור לגור באוורגלן. בהמשך, סופי נפצעת מהתקפה של הנסתרים, משום שאומבר שלחה אליהם צל, אבל צל מיוחד וכואב. סופי נשארת במרפאה מספר חודשים עם פיץ, שנפצע גם כן, בפיקוחו של אלווין. הם מגלים יסוד נוסף, זרמצל. סופי ופיץ נפצעו מזרמצל, סופי בידה הימנית ופיץ ברגלו. עקב הזרמצל בגופה של סופי, יש לה סיוטים. פיץ קורא לסילבני לעזרה כדי שתעזור לסופי עם חלומותיה הרעים, וכדי לבדוק שהכל מתנהל כשורה, פיץ ואלווין עוקבים אחר חלומותיה של סופי. בהמשך הספר פיץ וסופי מתוודים על אהבתם אחד לשני והופכים לזוג.

=== הספר השמיני: מורשת ===

=== ספר 8.5: חשיפה ===
רובו של ספר זה אינו עלילתי, והוא נותן מעין "מבט על" על העולם שבו מתרחשת העלילה ומידע מורחב על דמויות שונות. יחד עם זאת הספר ממוקם באמצע עלילת הסדרה, הוא נמנע מלפתור שאלות הקשורות למסתורין שבעלילה, ואף מעלה כמה נקודות מסתוריות חדשות.

חלקו האחרון של הספר ממשיך את קו העלילה במקום שבו עצר בסוף הספר השמיני, אך הוא מסופר גם מנקודת מבטו של קיף, בנוסף לנקודת מבטה של סופי.

=== הספר התשיעי: סטלארלון ===
הספר מתחיל כאשר סופי מגלה שקיף סנסן ברח לערים האסורות, ובעקבות כך היא מתחילה לחפש אותו, במקביל היא מגלה עוד פרטים על סטלארלון (ה"מורשת" של קיף) ואליסיאן, ומגלה שליידי ג'יזלה היא מממשת.

בהמשך הספר סופי מוצאת את קיף, ויחד איתו היא מנסה לגלות עוד פרטים על סטלארלון, כאשר הם מבינים שליידי ג'יזלה זקוקה בשביל השלב האחרון של סטלארלון אבנים שנמצאות באליסיאן וספגו את אורו של הכוכב השישי הלא ממופה (ששמו לא ידוע) שהופעתו מתרחשת רק כאשר כל חמשת הכוכבים הלא ממופים מסתדרים בשורה אחת (תופעה זאת נקראת "רדת הלילה") בזמן הזה הם כורתים ברית עם וספרה נגד ליידי ג'יזלה, הספר נגמר כשהם באמצע הקרב נגד ליידי ג'יזלה, לאחר שהרגה את וספרה והחזיקה את סנדור כבן ערובה בעזרת טרולים מוטנטיים ונשק מאיים במיוחד הנקרא "רסיס" העשוי משאריות של אבני הכוח. הספר נגמר בקליף האנגר כאשר היכולות של כולם פתאום כבות, ואז דמות בגלימה אפורה מופיעה ואומרת: .

=== ספר 9.5: פענוח ===
עוד לא יצא הספר, אך ידוע שיעסוק בעלילותיו של קיף בערים האסורות במהלך ספר 9.<ref></ref>

== קישורים חיצוניים ==
* 
* 
* 
* 

== ביאורים ==

==הערות שוליים==

קטגוריה:ספרי פנטזיה אפית
קטגוריה:ספרים אמריקאיים